Învierea Domnului - cea mai mare sărbătoare a creștinătății. Tradiții străvechi de Paște
Sărbătorile pascale pentru credincioșii ortodocși încep duminică și se desfășoară pe durata a trei zile. Ceremonii pascale au loc la Ierusalim și peste tot în lume unde trăiesc comunități creștine. Sărbătoarea Paștelui este considerată sărbătoarea bucuriei date de vestea Învierii Mântuitorului. O veste care, până la Înălțarea Domnului, respectiv timp de 40 de zile, se regăsește în salutul "Hristos a înviat!", la care se răspunde cu "Adevărat a înviat!".